
Konkursa “Salacgrīvas pilsētas un pagasta radošākās svētku eglītes”

Aicinām Salacgrīvas pilsētas un pagasta uzņēmumus/organizācijas/biedrības piedalīties Salacgrīvas apvienības pārvaldes izsludinātajā konkursā “Salacgrīvas pilsētas un pagasta radošākās svētku eglītes”, lai iesaistītu sabiedrību svētku noskaņas radīšanā un veicinātu interesantu ideju ģenerēšanu.

1. Mērķis
Pasākuma mērķis ir sabiedrības iesaistīšana aktivitātē un radīt interesantu svētku instalāciju, ienesot pilsētā svētku noskaņu, izceļot iesaistīto grupu identitāti un radošumu.

2. Pasākuma norises laiks un vieta
2.1. Vieta: Skvērs starp Rīgas un Vidzemes ielām Salacgrīvā (aiz pilsētas ģerboņa).
2.2. Uzstādīšana: no 2026. gada 28.novembra līdz 2026. gada 6. decembra plkst. 12.00.
2.3. Atklāšana: 2026. gada 6. decembra vakarā Ziemassvētku tirdziņa laikā pie TIC.
2.4. Balsošana: no 2026. gada 7. decembra līdz 2027. gada 3. janvārim.

3. Dalības nosacījumi
3.1. Piedalīties var jebkurš juridiskais uzņēmums/organizācija/biedrība, kas reģistrēts Salacgrīvas pilsētā vai pagastā.
3.2. Dalībnieki paši nodrošina eglīti un tās dekorēšanu, atspoguļojot savu identitāti un darbības sfēru.
3.3. Egļu izvietošana notiek skvēra teritorijā, par instalācijas nostiprināšanu atbild dalībnieks.

4. Egļu dekorēšanas vadlīnijas
4.1. Egļu izmērs augstumā no 1,5 līdz 3 metriem.
4.2. Dekorēšanai var izmantot dabīgu egli vai arī radošu instalāciju, kas atgādina egli.
4.3. Atļauts izmantot LED lampiņas ar baterijām (elektroenerģijas pieslēgums netiks nodrošināts).
4.4. Dekorācijām jābūt radošām, drošām un izturīgām pret laikapstākļiem. Aicinām izmantot   dekorācijas, kas atspoguļo uzņēmuma darbības sfēru vai simboliku.

5. Vērtēšana un uzvarētāji
5.1. Egļu vērtēšanas kritēriji:
  5.1.1. Radošums un oriģinalitāte.
  5.1.2. Savienojums ar uzņēmuma identitāti.
  5.1.3.Vizuālās harmonijas un svētku noskaņas radīšana.
5.2. Vērtēšanas process:
   5.2.1. Vērtēšanas komisija (3–5 neatkarīgi eksperti) novērtēs eglītes pēc noteiktajiem kritērijiem.
   5.2.2. Skatītāju simpātijas balva: par savu iecienītāko eglīti apmeklētāji varēs balsot Limbažu    novada mājas lapā www.limbazunovads.lv īpašā platformā vai izmantojot QR kodu.
   5.2.3. Vērtēšanas komisija noteiks trīs godalgotās vietas (1. vieta;  2. vieta; 3. vieta), kas saņems pārsteigumu balvas no Salacgrīvas apvienības pārvaldes.
   5.2.4. Uzvarētāju paziņošana: Uzvarētāji tiks izziņoti 2027. gada 5. janvārī, personīgi sazinoties, izmantojot saņemtā pieteikuma noradīto kontaktinformāciju. Informācija būs pieejama arī Limbažu novada pašvaldības mājas lapā www.limbazunovads.lv un Salacgrīvas apvienības pārvaldes FB kontā.

6. Pieteikšanās un dalības maksa
6.1. Pieteikšanās notiek, aizpildot pieteikuma formu Limbažu novada pašvaldības mājas lapā www.limbazunovads.lv sadaļā “Aktualitātes” mājas lapā no 2026. gada 9. novembra līdz 2026. gada 27. novembrim.
6.2. Dalība konkursā ir bez maksas.

7. Citi noteikumi
7.1. Dalībnieki paši atbild par eglītes un dekorāciju uzstādīšanu, kā arī noņemšanu pēc akcijas beigām (uzstādīšana no 2026. gada 28. novembra, novākšana līdz 2027. gada 8. janvārim).
7.2. Organizatori patur tiesības veikt izmaiņas nolikumā veiksmīgai pasākuma norisei.
7.3. Organizatori neuzņemas atbildību par eglīšu dekorāciju bojājumiem akcijas laikā.

8. Kontaktinformācija
Pasākuma organizatori: Salacgrīvas apvienības pārvalde
Kontaktpersona: ainavu arhitekte Zanda Riekstiņa
Tālrunis: 27336698
E-pasts: zanda.riekstina@limbazunovads.lv

Aicinām būt radošiem un piedalīties svētku noskaņas radīšanā! Kopā padarīsim pilsētu interesantāku gan pašiem, gan viesiem.

	
Salacgrīvas apvienības pārvaldes ainavu arhitekte                                                      Zanda Riekstiņa


ŠIS DOKUMENTS IR PARAKSTITS AR DROŠU ELEKTRONISKU PARAKSTU UN SATUR LAIKA ZĪMOGU                                                  

image1.jpeg




